section_heading: Sezona 6
paragraph_text: Katherine nastavlja slijediti Mikea vjerujući da je on još uvijek zaljubljen u nju. Angie sugerira kako je možda Katherine zadavila Julie, misleći da davi Susan. Susan izvijesti detektive koji rade na Julienom slučaju, no ispostavi se kako Katherine ima alibi. Nakon što se dogodi i drugi napad u gradiću, Susan je zabrinuta za Julienu sigurnost. Vjerujući kako je Julie još uvijek u vezi s oženjenim muškarcem, Susan otkriva ljubavnu aferu Bree i Karla. Iako se u početku smatra izdanom, Susan im daje svoj blagoslov. U međuvremenu, Katherine postane sve bliža s M.J.-em, te ga pokušava uvjeriti kako je njegova majka loša osoba. Mike je upozori da se udalji od njega i njegove obitelji, te joj napomene kako je nikad nije volio. Nakon što Mike ode, Katherine nazove hitnu pomoć i probode se nožem na kojem se nalaze Mikeovi otisci. Katherine okrivi Mikea za ranjavanje. Susan, shvativši da je Katherine klinički nestabilna, nazove Dylan, Katherininu kćer. Dylan se vraća u grad i smješta Katherine u psihijatrijsku ustanovu. Susan kasnije oprašta Katherine. Karl umre u nesreći kada se avion sruši na ulicu i oporučno ostavi Susan svoj striptiz klub. Susan ubrzo proda svoj udio, te ostvari veliki profit. Mike joj priznaje kako je u velikim financijskim dugovima, te kako će zbog toga morati napustiti svoj dom u Wisteria Laneu nakratko. Tročlana obitelj se useljava u mali stan u Fairviewu, a Paul Young unajmi njihovu kuću u Wisteria Lane.